HeTree/MevakerConcSen huggingface dataset:
עוד ציינה כי המנכ"ל כשיר לתפקיד שכן ניסיונו הניהולי עולה עשרות מונים על דרישות המינימום ועל הניסיון של כל שאר המועמדים.
לגבי המועמד שפסלה מזכירת הקרן דאז מסרה הקרן: "לא היה כל מקרה בו נפסל אדם על הסף רק בשל הסיבה של תואר אקדמאי שאיננו מתחום עיסוקה של הקרן.
טענת הביקורת נובעת מטעות של מזכירת הקרן במילוי טופס סינון המועמדים בו נכתב בשני מקרים כי אדם נפסל בשל תואר אקדמי, כאשר בפועל הפסילה הייתה בשל סיבות נוספות.
לגופו של עניין, עיון בקורות החיים של המועמד שנפסל שמציין המבקר מעלה, כי אינו בעל ניסיון הנדרש לניהול קרן בסדר גודל של גשר ובתחום עיסוקה".
משרד מבקר המדינה מעיר לקרן כי תנאי סף שנקבעו במכרז הם מחייבים, והקרן לא הייתה רשאית לסגת מהם או להגמישם בשלב בחינת ההצעות, שכן הקלה בתנאי הסף בשלב זה פוגעת בשוויון כלפי מועמדים פוטנציאליים.
עיון בקורות החיים של המועמד שנפסל מעלה ספק אם אינו עומד בתנאי הסף לעניין הניסיון.
מנכ"ל משרד הרווחה, שהיה יו"ר ועדת האיתור, מסר למשרד מבקר המדינה ביולי 2018 .
כי נמסר לו מהקרן כי מר אריק ברמי עומד בתנאי הסף בתשובתו למשרד מבקר המדינה מנובמבר 2018 ציין: "נהוג כי המועמדים מגיעים לאחר סינון מקדים שנעשה על פי תנאי סף ברורים שנקבעו מראש, אשר לא נבחנים בשנית על ידי חברי הוועדה.
עם זאת, לאור הממצאים שנתגלו בטיוטת הדו"ח, במקרה של ספק לגבי עמידת מי מהמועמדים בתנאי הסף, היה מקום להביא זאת לפתחם של חברי וועדת האיתור".
תשובת הקרן כוללת גם את התייחסותם של נאמני הקרן ועובדיה הרלוונטיים 1518 |דוח שנתי 69ב .
משרד מבקר המדינה מעיר לקרן כי בפרוטוקול דיוני צוות הסינון לא מצוין כי מר ברמי עומד בתנאי הסף.
מצופה היה מחברי צוות הסינון לוודא כי רק המועמדים שעמדו בתנאי הסף שנקבעו יזומנו לשלב הראיונות; ולא להסתפק בסינון המקדמי שביצעה מזכירת הקרן דאז, אלא לבדוק כיצד בוצע ואם נשמ רו בקפידה הכללים שנקבעו.
התבססותם על הסינון המקדמי אינה מסירה מהם את האחריות.
בייחוד היה עליהם לבחון את עמידתם בתנאי הסף של מועמדים שמזכירת הקרן התלבטה בנוגע אליהם.
דרך פעולתם זו עומדת בניגוד לכללים שנקבעו, שמטרתם להביא לבחירת המועמד המתאים ביותר שעומד בכל הדרישות כדי להבטיח שיוכל למלא את תפקידו באופן איכותי.
בכך פגעו חברי צוות הסינון בעקרון שוויון ההזדמנויות, שהוא נשמת אפו של המינהל התקין.
ויתור על מבחני התאמה : לפי תקנון ההקדש, צוות הסינון רשאי לדרוש בין היתר חוות דעת לגבי כישורי המועמד.
מפרוטוקול הדיון ש קיים צוות הסינון במאי 2017 עלה כי הצוות קבע שיתקיים יום ראיונות למועמדים שעומדים בדרישות הסף, ולאחר מכן יישלחו אלו המתאימים למבחני התאמה.
בביקורת עלה שבסופו של דבר, צוות הסינון לא שלח את המועמדים שמצא מתאימים למבחני התאמה, בניגוד לקביעתו.
שלושה מועמדים שעליהם המליץ צוות הסינון הגיעו לשלב הסופי של ועדת האיתור.
ועדת האיתור בחרה מהם את המנכ"ל.
יו"ר צוות הסינון דאז מסר למשרד מבקר המדינה ביולי 2018 כי מנכ"ל משרד הרווחה, ששימש כאמור יו"ר ועדת האיתור, הודיע לו כי יש דחיפות במינוי מנכ"ל לקרן, ואין צורך במבחני התאמה.
יו"ר צוות הסינון הוסיף כי ועדת האיתור היא הקובעת את מתכונת הליך האיתור, וצוות הסינון אינו יכול להכתיב לה כיצד לעשות זאת.
משרד מבקר המדינה מציין כי גם ההחלטה לא לשלוח את המועמדים למבחני התאמה אינה מתועדת בפרוטוקול דיון צוות הסינון.
מנכ"ל משרד הרווחה, שעמד בראש ועדת האיתור, היה אחראי לתקינותו של ההליך לאיתור מנכ"ל לקרן; ואולם הוא לא וידא כי הליך האיתור מתקיים על פי הכללים המחייבים, ובפועל נפלו בו פגמים, ובייחוד במינוי המנכ"ל מר ברמי, שלא עמד בתנאי הסף שנקבעו לתפקיד.
משרד העבודה, הרווחה והשירותים החברתיים | 1519 .
חריגות בתנאי ההעסקה של מנכ"ל הקרן .
תקנון הקרן קובע כי שכרו של מנכ"ל הקרן ייקבע בהתאם לאמות המידה הנוהגות בשירות המדינה.
בהסכם השכר של מנכ"ל הקרן ממאי 2017 נקבע כי שכרו יהיה 26,500 ש"ח בחודש, בדומה לשכר המנכ"ל הקודם.
סמוך לתחילת עבודתו בקרן יזם המנכ"ל את העלאת שכרו.
בעניין זה כתבה יועצת משפטית חיצונית של הקרן - שוועד הנאמנים מינה מיד עם כניסת המנכ"ל לתפקידו (להלן - יועמ"ש הקרן דאז) - חוות דעת משפטית ולפיה ניתן להעלות את שכר המנכ"ל ולהשוותו לתנאי העסקה ולשכר מנכ"ל חברת משקם חברה לתעסוקת קשישים ובעלי כושר עבודה מוגבל בע"מ(להלן - המשקם)17.
באוגוסט 2017 אישרו שלושת חברי ועד הנאמנים להעלות את שכר המנכ"ל בכ-20% למפרע, מכניסתו לתפקיד במאי 2017 , ולהצמידו לשכר ברוטו של מנכ"ל חברת המשקם (שבשנת2017 הסתכם בכ- 32,000 .
הטבות שכר נלוות ללא אישור הגורמים המוסמכים .
החזר הוצאות אש"ל גלובליות .
חוזה ההעסקה של המנכ"ל קובע כי הוא זכאי להחזר הוצאות אש"ל שהוציא לצורך מילוי תפקידו לפי הסכומים שאישר החשב הכללי במשרד האוצר (להלן - תעריף החשכ"ל).
עוד נקבע כי על יו"ר ועד הנאמנים לאשר את החזר ההוצאות לפני מתן ההחזר (ההדגשה אינה במקור).
מבדיקת תלושי השכר של מנכ"ל הקרן התברר שבניגוד לחוזה העסקתו, ובלא אישור ועד הנאמנים, הוא מקבל החזר הוצאות אש"ל חודשי קבוע בסך 1,500 ש"ח (להלן - החזר הוצאות גלובלי).
בבירור שקיים משרד מבקר המדינה עם חשבת השכר אשר ביצעה את התשלום, עלה כי היא ביצעה אותו ללא כל אסמכתה המאשרת אותו.
עד סוף אוגוסט 2018 קיבל המנכ"ל החזר הוצאות גלובלי בסך 24,000 ש"ח18 .
17 חוות הדעת ניתנה באוגוסט2017 .
חברת המשקם היא חברה מעורבת, כהגדרתה בחוק החברות הממשלתיות, התשל"ה -1975 , שהמדינה מחזיקה ב -40% ממנה ובשאר מחזיקה ההסתדרות הציונית העולמית.
החברה עוסקת אף היא במתן שירותי שיקום והשמה לאנשים עם מוגבלויות.
18 המנכ"ל קיבל את החזר הוצאות האש"ל למפרע, מתחילת העסקתו במאי2017.
הקרן מסרה בתשובתה מאוקטובר 2018 כי ועד הנאמנים אישר בישיבתו מאוגוסט 2017 את חוות דעתה של היועצת המשפטית דאז, שכללה גם תשלום הוצאות אש"ל קבוע.
משרד מבקר המדינה אינו מקבל את תשובת הקרן לעניין זה, היות שבחוות הדעת של היועצת המשפטית לא הייתה שום התייחסות להחזר הוצאות גלובלי.
יתרה מכך, לפי פרוטוקול הדיון מאוגוסט 2017 , ועד הנאמנים אימץ את חוות הדעת רק בנוגע להעלאת שכר העבודה של מנכ"ל הקרן ואישר אותה, ובהתאם לכך רק שכרו עודכן בחוזה ההעסקה.
יוצא אפוא כי אף גורם מוסמך בקרן לא אישר את החזר ההוצאות הגלובלי למנכ"ל.
עוד יצוין - בלי לנקוט עמדה ביחס לשאלה אם ההשוואה לשכר מנכ"ל חברת המשקם היא השוואה מתאימה - כי בדיקה שערך משרד מבקר המדינה בחברת המשקם העלתה כי מנכ"ל החברה לא מקבל החזר הוצאות גלובלי קבוע, אלא לפי הוצאות בפועל כנגד קבלות.
היות שמנכ"ל הקרן קיבל תשלומי יתר עבור הוצאות אש"ל, בניגוד לחוזה העסקתו וללא אישור ועד הנאמנים, עליו להשיב לקרן לאלתר תשלומים אלו, שכאמור מסתכמים ל- 24,000 .
ש"ח הקרן מסרה בתשובתה מדצמבר 2018 כי בסוף נובמבר2018 (לאחר שקיבלה את טיוטת דוח ביקורת זה) קיבל ועד הנאמנים פה אחד החלטה כי שכר מנכ"ל יכלול גם החזר הוצאות אש"ל גלובלי.
לאור זאת הקרן אינה מקבלת את עמדת הביקורת שלפיה על המנכ"ל להחזיר את הכספים האמורים.
משרד מבקר המדינה מעיר לקרן, כי לא זאת בלבד שוועד הנאמנים שלה לא דן בעובדה שמנכ"ל המשקם - שאליו מוצמד שכרו של מנכ"ל הקרן - אינו מקבל החזר הוצאות אש"ל גלובלי, אלא שאישור ועד הנאמנים אינו מייתר את העובדה שהמנכ"ל קיבל החזר הוצאות גלובלי עד נובמבר 2018 בניגוד לחוזה העסקתו, וללא אישור ועד הנאמנים דאז.
משמעות החלטתו של ועד הנאמנים הנוכחי היא הכשרה רטרואקטיבית של קבלת כספים שלא כדין.
הקרן מסרה בתשובתה מפברואר 2019 כי "חבר הנאמנים יתכנס במהלך החודשים הקרובים וייבחן מחדש את דרך החזר ההוצאות הראויה למנכ"ל בין אם צורה גלובלית ובין אם על פי הוצאות בפועל כנגד קבלות ובהתאם להחלטת חבר הנאמנים יבוצעו התאמות ככל שיידרשו בהחזרת סכומים הנוגעים לאש"ל".
מימון הוצאות המנכ"ל בגין ארוחות במסעדות .
החזר הוצאות גלובלי אמור לכסות את עלות הוצאות ארוחות הבוקר, הצהריים והערב של העובד הזכאי להן בעקבות עבודתו ובמסגרתה.
עובד כזה אינו אמור משרד העבודה, הרווחה והשירותים החברתיים | 1521 .
לדרוש ולקבל החזר נוסף בגין הוצא ותיו עבור ארוחות , שכן מדובר בכפל תשלום.
בביקורת נמצא כי נוסף על החזר ההוצאות הגלובלי שקיבל המנכ"ל, הוא דרש מהקרן כפל תשלום על ארוחותיו, באמצעות כרטיס האשראי של הקרן או החזרים מהקופה הקטנה שלה.
ממאי 2017 (מועד כניסתו של המנכ"ל לתפקיד) עד יוני 2018 הסתכמו ההוצאות עבור הארוחות באמצעות כרטיס האשראי והקופה הקטנה בכ- 13,000 ש"ח19 .
כאמור, לפי חוזה ההעסקה של המנכ"ל הוא זכאי להחזר הוצאות אש"ל שהוציא לצורך מילוי תפקידו, לפי תעריף החשכ"ל, באישור יו"ר ועד הנאמנים לפני מתן ההחזר.
הדעת נותנת שכחלק מהליך אישור התשלום יפרט המנכ"ל עם מי סעד ולאיזו מטרה.
עלה כי בניגוד לחוזה העסקתו, לא הגיש המנכ"ל לממלא מקום יו"ר ועד הנאמנים דאז בקשה לאישור ההחזר.
יצוין כי בדרישות של המנכ"ל לתשלום החזר ההוצאות מקופה קטנה לא ציין עם מי סעד ולאיזו מטרה, וכי לפי נוהל קופה קטנה של הקרן לא ניתן כלל לקבל החזר הוצאות בגין ארוחות במסעדות.
הקרן מסרה בתשובת ה מאוקטובר 2018 כי כל ההוצאות ששולמו מהקופה הקטנה ומכרטיס אשראי היו הוצאות ישירות שכרוכות בתפעול הקרן, הכוללות אירוח עסקי וסיורי מטה.
היא הוסיפה: "מעיון ברשימה שמופיעה בטיוטת הדוח אנו למדים כי בכל אותן ארוחות השתתפו מספר אנשים ומדו בר בפועל בפעילות גיבוש צוות ובהוצאות אירוח".
כמו כן ציינה כי לאור הערת הביקורת יתוקן נוהל קופה קטנה.
משרד מבקר המדינה העיר לוועד הנאמנים כי לשם אישור הוצאה מעין זו נדרש פירוט של מהות ההוצאה, וכן יש לוודא כי ההוצאה היא בעקבות העבודה ובמסגרתה.
עיון ברשימת הארוחות הממומנות אינו מספק הסבר שממנו ניתן ללמוד על מהות ההוצאה, כל שכן לא ניתן להסיק כי הן יועדו ל"אירוח עסקי" - הרשימה אינה מפרטת עם מי סעד המנכ"ל ולאיזו מטרה.
לתשובת הקרן אף לא צורפו הסברים ואסמכתאות לכך שלדעתם מדובר ב"אירוח עסקי".
על ועד הנאמנים היה לבח ון אם הוצאות האש"ל היו בהתאם למטרות ההקדש ותעריף החשכ"ל, ובהתאם לכך לבחון אם יש צורך שמנכ"ל הקרן ישיב את התשלומים שקיבל באופן לא תקין בגין הוצאות אש"ל.
19 לא כולל הסכומים ששולמו מהקופה הקטנה במאי עד יוני2018.
בתשובת הקרן מדצמבר 2018 היאפירטה את מהות ההוצאה, ולטענתה לגבי רובן של הארוחות התברר שהיו בעצם "סיורי מטה" ולא "אירוח עסקי" של גורמי חוץ.
אולם גם בתשובתה זו לא פירטה הקרן מי היו הסועדים.
משרד מבקר המדינה מעיר לקרן כי ללא פירוט של גורמי המטה אשר השתתפו בארוחות לא ניתן לבצע בקרה כספית על התשלום בגין הארוחות במסעדות ולבדוק את רשימת המשתתפים .
ובכל מקרה, היות והמנכ"ל כבר מקבל החזר הוצאות גלובלי, אין מקום לשלם לו גם עבור הוצאות בגין ארוחות שסעד במסגרת מילוי תפקידו עם כפיפיו במטה.
שדרוג תנאי הפרישה בחוזה ההעסקה .
תקנון הקרן קובע כי ועדת כוח אדם של ועד הנאמנים תקבע את תנאי ההעסקה של מנכ"ל הקרן.
התברר כי בהמשך לאישור ועד הנאמנים מאוגוסט 2017 להעלות את שכר המנכ"ל ולעדכן את הסכם העסקתו בהתאם, הנחתה סמנכ"לית הקרן את יועמ"ש הקרן דאז להוסיף לנספח של ההסכם סעיף אשר קובע כ י תקופת העסקת המנכ"ל תהיה חמש שנים.
יועמ"ש הקרן דאז הוסיפה את הסעיף האמור, וכן תיקנה את הסעיף בנוגע למתן הודעה מוקדמת במקרה של סיום עבודת המנכ"ל, וקבעה שתקופת ההודעה המוקדמת תהיה 90 יום, במקום60 .
יום, כמצוין בהסכם המקורי נמצא כי סמנכ"לית הקרן ומנהלת הכספים, הכפופות למנכ"ל, אישרו את הנספח להסכם ההעסקה שלו אשר כלל שינויים אלה וחתמו עליו בלי שקיבלו אישור מוועד הנאמנים ומוועדת כוח האדם שלו.
בכך חרגו הסמנכ"לית ומנהלת הכספים מסמכותן.
מתן הלוואות למנכ"ל הקרן .
נוהל הלוואות של הקרן קובע כי הלוואה לעובד הקרן תינתן רק מבנק מסחרי ובערבות של הקרן20 ; כי הלוואה תינתן לעובד בעל ותק של יותר משנה בקרן ועד סכום של 50,000 ש"ח; וכי מנכ"ל הקרן יאשר את מתן ההלוואה לאחר שוועדת ההלוואות של הקרן (להלן - ועדת ההלוואות) תביא לפניו את המלצתה.
כן נקבע בתקנון הקרן כי בוועדת ההלוואות יהיו חברים שני נאמנים, מנכ"ל הקרן, חשב הקרן או מנהל החשבונות הראשי .
20 ההלוואה אינה מכספי הקרן- הבנק המסחרי נותן אותה לעובד, ובכל חודש מנוכה משכרו של העובד תשלום בגין החזר ההלוואה.
משרד העבודה, הרווחה והשירותים החברתיים | 1523 .
שלה ונציג מטעם ועד עובדי הקרן.
נוסף על כך קבע התקנון כי מורשי החתימה על הלוואות לעובדים הם המנכ"ל ויו"ר ועד הנאמנים.
בהתאם לעקרון יסוד בתחום ניגוד העניינים אל לעובד הקרן, ובכלל זה המנכ"ל, להיות מעורב בהליך קבלת ההחלטות בעניין מתן הלוואה לו עצמו, ובכלל זה בהנחיית הכפופים לו בעניין זה.
בביקורת נמצא כי בניגוד לנוהל ההלוואות ובניגוד לעקרון היסוד האמור , בספטמבר 2017 , כחמישה חודשים בלבד לאחר תחילת עבודתו בקרן, ביקש המנכ"ל ממנהלת הכספים לאשר לו הלוואה מבנק מסחרי בסכום של 50,000 ש"ח (ב-60 תשלומים).
בקשת ההלוואה של המנכ"ל לא הובאה לדיון בוועדת ההלוואות, וממילא לא דנה הוועדה בבקשה ולא אישרה אותה, כנדרש בתקנון הקרן.
ממלא מקום יו"ר ועד הנאמנים דאז לא חתם על ההלוואה למנכ"ל, כנדרש בטבלת זכויות החתימה של הקרן.
המנכ"ל מסר בתשובתו באוקטובר 2018 כי אכן פנה למנהלת הכספים לקבלת הלוואה כאמור, אך בקשתו סורבה בהתאם לנוהל הלוואות.
לכן פנה לקבל הלוואה ישירות מסניף הבנק, באופן פרטי, ובשל טעות אנוש סווגה ההלוואה כהלוואה בערבות הקרן.
עוד ציין המנכ"ל בתשובתו כי הטעות תוקנה וההלוואה סווגה מחדש כהלוואה במישור הפרטי.
משרד מבקר המדינה מעיר למנכ"ל הקרן כי גרסתו שלפיה מדובר ב"טעות אנוש" אינה עולה בקנה אחד עם האמור במסמכי הקרן: על ההסכם שהוא עצמו חתם עם הקרן - הסכם "העמדת הלוואה לעובד" - מצוין במפורש כי "המעביד הסכים לבקשת העובד להעמיד לרשות הלווה [ מנכ"ל הקרן] אתההלוואה המבוקשת [ 50,000 ש ]"חבתנאים וכנגד הערובות כמפורט בהסכם".
דהיינו, המנכ"ל חתם על הסכם שבו צוין כי הקרן ערבה להלוואה שביקש.
מעסיק רשאי לנכות משכר העובד מקדמה או מפרעה שניתנה לעובד אם המפרעה והמקדמה אינן מנוכות במשכורת של החודש העוקב אלא מוחזרות בתשלומים, הן הופכות להלוואה, שחלים עליה כללים אחרים, ובין היתר חיוב (להלן ]נוסח חדש[ בריבית לפי פקודת מס הכנסה- פקודת מס הכנסה).
בד בבד עם בקשת ההלוואה שצוינה לעיל, ביקש המנכ"ל ממנהלת הכספים בספטמבר 2017 לתת לו מפרעה ב סך 15,000 ש"ח.
כן ביקש המנכ"ל מקדמה בסך 15,000 .
ש"ח בביקורת נמצא כי הקרן לא ניכתה משכרו של המנכ"ל בחודש העוקב את המפרעה והמקדמה, כנדרש.
בכך הפכו המפרעה והמקדמה, הלכה למעשה, להלוואה מכספי הקרן, וזאת בניגוד לנוהל ההלוואות שקובע כי הלוואות יינתנו רק מבנק מסח רי ולא מכספי הקרן.
לפי סיכום מאוקטובר 2017 ,בין המנכ"ל למנהלת הכספים, הכפופה לו הוא אמור להחזיר את הסכום ב-24 .
תשלומים 1524 |דוח שנתי 69ב .
נמצא כי בניגוד לתקנון הקרן, הקובע כי ועדת ההלוואות היא שתאשר הלוואות לעובדים, המנכ"ל בא בדברים בעניין הפיכת המפרעה והמקדמה שקיבל להלוואה ישירות עם מנהלת הכספים, הכפופה לו.
המנכ"ל לא הביא את בקשתו לאישור ועדת ההלוואות, ולמעשה עקף אותה.
גם ועד הנאמנים לא היה מודע להפיכת המפרעה והמקדמה להלוואה.
לפי פקודת מס הכנסה היה על מנהלת הכספים לסווג מחדש את המפרעה והמקדמה כהלוואה בפריסה ל-24 תשלומים ולחייב בגינה בריבית.
ואולם מבדיקת תלושי השכר של המנכ"ל עלה כי מנהלת הכספים לא חייבה את המנכ"ל בריבית בגין ההלוואה, כנדרש בפקודת מס הכנסה.
הקרן ציינה בתשובתה כי "הערת המבקר על התנהלות לא תקינה בקבלת ומנכ"ל גשר ]הקרן[ מפרעה ומקדמה על ידי המנכ"ל מקובלת על גשר פועל להחזרת המפרעה והמקדמה".
ממצאי הביקורת בעניין ההלוואות שניתנו לו מציירים תמונת מצב חמורה, ולפיה ניצל המנכ"ל את מעמדו והורה לכפיפה שלו - מנהלת הכספים - לשלם לו מכספי הקרן ולפרוס את ההחזר ל -24 תשלומים, בניגוד לנהליה.
בדרך פעולתו עקף המנכ"ל הן את נאמני הקרן, שהיו אמורים לאשר את תשלום ההלוואה, המפרעה והמקדמה, והן את מנגנון הדיווח לרשויות המס בכל הנוגע להפיכתן של האחרונות להלוואה .
מדובר בהטבה כספית שתבע לעצמו המנכ"ל וקיבל שלא כדין.
על המנכ"ל להשיב לאלתר את כספי ההלוואות שלקח מכספי הקרן באמצעות שימוש קלוקל בכוח השררה ועקיפת סמכותם של הגורמים המוסמכים, ובניגוד חריף לכללי מינהל תקין.
באוגוסט 2017 המליצה כאמור יועמ"ש הקרן דאז להשוות את תנאי העסקתו של המנכ"ל לתנאי העסקתו של מנכ"ל חברת המשקם, בנימוק שמדובר ב"גוף הדומה ביותר במאפייניו לקרן השיקום".
בעניין הבונוס למנכ"ל המליצה יועמ"ש הקרן דאז לאמץ את הוראות חוזר רשות החברות הממשלתיות בנושא "עקרונות למודל תגמול ותמרוץ עובדים בכירים בחברות ממשלתיות" ממרץ 2014 (להלן- חוזר החברות הממשלתיות), מאחר שמנגנון לתגמול ותמרוץ של עובדים בכירים הוא הליך מקובל בגופים ציבוריים כגון חברות ממשלתיות.
יועמ"ש הקרן דאז משרד העבודה, הרווחה והשירותים החברתיים | 1525 .
המליצה לשכור את שירותיו של גורם מקצועי חיצוני שיקבע יעדים שעל המנכ"ל לעמוד בהם כתנאי לקבלת הבונוס.
כאמור, תקנון הקרן קבע כי שכרו של מנכ"ל הקרן ייקבע בהתאם לאמות המידה הנהוגות בשירות המדינה.
בשירות המדינה, להבדיל מחברות ממשלתיות, לא נהוג לתמרץ מנכ"לים באמצעות בונוס.
גם בחוזר החברות הממשלתיות מצוינת רשימה סגורה של חברות הרשאיות לחלק בונוס לעובדים בכירים, בין היתר, בהתאם לאוריינטציה עסקית ולרווחיותה של החברה.
חברת המשקם, שלתנאי ההעסקה בה הושוו תנאי העסקתו של המנכ"ל בחוות הדעת המשפטית שוועד הנאמנים הסתמך עליה, אינה נכללת ברשימה זו.
זאת ועוד, בירור בחברת המשקם העלה כי מדיניות של מתן בונוס למנכ"לים אינה נהוגה בה.
בתחילת מאי2018 הציג בפני ועד הנאמנים, גורם מקצועי חיצוני ששכרה הקרן, בהתאם להמלצת יועמ"ש הקרן דאז, את היעדים שבהם אמור לעמוד המנכ"ל כתנאי לקבלת הבונוס (להלן - מנגנון התגמול).
במנגנון התגמול נקבע כי אם יעמוד המנכ"ל ב -85% - 100% מהיעדים, הוא יקבל בונוס בשווי שלוש משכורות.
במהלך מאי 2018 המליצה ועדת הכספים של הקרן לוועד הנאמנים להעניק למנכ"ל בונוס על השנה הראשונה לכהונתו.
מהיעדים, הוא היה אמור לקבל בונוס בשווי שלוש משכורות לא זו אף זו, בביקורת עלה כי בניגוד למנגנון התגמול, שקבע מתן בונוס ש ל עד שלוש משכורות, אישר ועד הנאמנים למנכ"ל במאי 2018 בונוס של ארבע משכורות - כ- 129,000 ש"ח.
בתשובתה מאוקטובר 2018 מסרה הקרן כי הבונוס אושר בסכום של ארבע משכורות כדי שיסתכם בנטו (לאחר ניכוי מס) בסכום של שלוש משכורות.
הקרן מסרה שלא נפל פגם בהחלטה, שכן ועד הנאמנים אישר בונוס בהתאם לחוות הדעת של היועצת המשפטית של הקרן דאז, שהמליצה שהבונוס יהיה בסכום שנע בין שלוש לארבע משכורות.
משרד מבקר המדינה מעיר לקרן כי חוות הדעת של היועצת המשפטית דאז המליצה לקבוע את מנגנון התגמול באמצעות גורם מקצועי חיצוני שאוש ר על יד ועד הנאמנים - וכך נעשה.
מנגנון התגמול קבע בונוס של עד שלוש משכורות, ללא התייחסות לעניין ניכוי המס, המחויב על פי חוק; לכן כל סטיי ה ממנגנון התגמול שאישר ועד הנאמנים צריך היה לקבל את אישורם של כלל הנאמנים - דבר שלא נעשה (ראו להלן).
מחטף הבונוס: בינואר 2018 החליט ועד הנאמנים כי יש לקבל את אישור מנכ"ל משרד הרווחה לתשלום הבונוס למנכ"ל.
עוד צוין על ידי הגורם המקצועי החיצוני בדיון שקיים ועד הנאמנים בפברואר 2018 , כי יש לחשב את הבונוס באופן יחסי כיוון שהמנכ"ל לא עבד בקרן בכל שנת 2017 .
בביקורת עלה שלמרות זאת הוועד לא פנה לקבל את אישור מנכ"ל משרד הרווחה וכן כי שולם בונוס למנכ"ל עבור חודשים בהם לא עבד בקרן (ראו להלן).
בתשובתה מאוקטובר 2018 מסרה הקרן כי תפנה למשרד הרווחה לקבל את אישור מנכ"ל המשרד לתשלום הבונוס.
בטרם התכנסויות ועד הנאמנים יש לשלוח למשתתפים את סדר היום של הישיבה, כדי שיוכלו להיערך לה כנדרש.
צורך זה מקבל משנה תוקף במקרים רגישים או בהחלטות עקרוניות, כמו מתן בונוס למנכ"ל, שהרי מדובר בהטבה כלכלית חדשה למנכ"ל שלא ניתנה בעבר.
בביקורת עלה כי במאי 2018 , במסגרת סיור של הנאמנים בצפון הארץ, כינסה יו"רית ועד הנאמנים ישיבה של הוועד.
היו"רית העלתה לדיון והחלטה את נושא הבונוס למנכ"ל, בלי שכללה זאת מבעוד מועד בסדר היום של הדיון שהופץ לוועד הנאמנים.
מלבד יו"רית הוועד השתתפו בישיבה יו"ר ועדת הכספים של הקרן ונאמן נוסף; שני הנאמנים שדרשו לקבל את אישור מנכ"ל משרד הרווחה לחלוקת הבונוס נעדרו מהישיבה.
למחרת חתמה יו"רית ועד הנאמנים על הוראה לשלם למנכ"ל מיד מקדמה על חשבון הבונוס ( 80,000 ש"ח) שישולם לו במשכורת מאי 2018 .
במועד הישיבה, מאי2018 , כלל ועד הנאמנים חמישה נאמנים.
לפי סעיף9 ,לחוק הנאמנות בנאמנות שיש בה יותר מ נאמן אחד על הנאמנים לפעול יחד.
היו דעותיהם של הנאמנים חלוקות - עליהם לפעול לפי הוראות בית המשפט.
בהנחיות רשם ההקדשות נקבע כי אם נאמן נעדר מאסיפה ניתן לקבל בה החלטות, ובלבד שהנאמן החסר אישר את ההחלט ות בכתב, בחתימ תו על פרוטוקול האסיפה, מיד לאחר שהתקיימה.
אף שעל פי הנחיית רשם ההקדשות על כל חברי ועד הנאמנים לאשר את החלטת הוועד, שולם הבונוס בלי ששני הנאמנים החסרים אישרו את ההחלטה לשלם אותו.
מדובר כאמור בשני הנאמנים שדרשו להתנות את תשלום הבונוס באישור מנכ"ל משרד הרווחה, ושהוא יינתן עבור החלק היחסי של עבודת המנכ"ל בשנת 2017 .
משרד מבקר המדינה מעיר ליו"רית ועד הנאמנים כי היה אסור לשלם למנכ"ל את הבונוס עד קבלת החלטה פה אחד של כל הנאמנים על התשלום.
אילו הייתה מתגלעת מחלוקת בעניין זה , היה על ועד הנאמנים לפנות להכרעת בית המשפט, בהתאם לקבוע בחוק הנאמנות.
בתשובתה מסרה הקרן כי העניין תוקן ושכלל הנאמנים חתמו על הפרוטוקול.
משרד העבודה, הרווחה והשירותים החברתיים | 1527 .
משרד מבקר המדינה מעיר לוועד הנאמנים של ה קרן כי לא מילא את תפקידו כגורם שאמור לפקח על כספי הקרן; חתימת יתר חברי ועד הנאמנים נעשתה בדיעבד , לאחר שהבונוס כבר שולם, ורק בעקבות טיוטת דוח מבקר המדינה בעניין.
:מתן בונוס עבור חודשים שבהם המנכ"ל לא עבד בקרן במנגנון התגמול נקבע כי תנאי לחלוקת הבונוס הוא שיפור במדדים פיננסיים וניהוליים בנוגע לשנים 2016 - 2017 , כגון עמידה ביעדי תוכנית העבודה לשנת 2017 , ביצוע התקציב לשנת2017 וגידול בהכנסות מפעילות בשנת 2017.
המנכ"להחל לעבוד בקרן במאי 2017 .
לפי חוזר החברות הממשלתיות יהיה עובד זכאי לבונוס בהתאם לחלק היחסי של התקופה שבה התקיימו יחסי עבודה.
חישוב תשלום החלק היחסי של הבונוס גם צוין על ידי הגורם המקצועי החיצוני בדיון שקיים ועד הנאמנים בפברואר 2018 , שהפרוטוקול שלו הובא לידיעתו של המנכ"ל.
שם צוין לעניין מנגנון התגמול: "אני רק רוצה להפנות את תשומת לבכם לכך שאת הדוח הכספי של הקרן יוכלו לראות רק ביוני הקרוב.
אז גם לחשב את החלק היחסי שכן המנכ"ל הועסק בקרן כ -7 חודשים בשנת 2017 "ולא שנה מלאה (ההדגשה אינה במקור).
ואולם אף שהמנכ"ל הועסק בקרן רק בחלק משנת 2017 - כשמונה חודשים - החליט ועד הנאמנים, בהחלטה שהתקבלה כאמור בקוורום חלקי, ובסתירה לחוק הנאמנות ולהנחיית רשם ההקדשות, כי המנכ"ל יקבל בונוס מלא עבור כל אותה השנה.
עולה מכך שהמנכ"ל קיבל בונוס כספי ביתר.
על המנכ"ל להשיב את החלק היחסי של הבונוס על התקופה שלא עבד בקרן.
בתשובתו מנובמבר 2018 ציין מנכ"ל משרד הרווחה כי בעקבות טיוטת הדוח התבקש ועד הנאמנים של הקרן לבחון את ביטול תשלום הבונוס בגין החודשים שבהם מר ברמי לא כיהן כמנכ"ל הקרן.
לפי תשובת הקרן מדצמבר 2018 , בהמשך לבחינת נושא הבונוס , פנתה הקרן לברר את עמדת מנכ"ל משרד הרווחה בנושא.
מנכ"ל משרד הרווחה מסר לקרן כי ההחלטה על עצם הענקת הבונוס ועל גובהו היא של נאמני הקרן, ולעניין תשלום הבונוס לשנת 2017 יהיה נכון לשלם אותו רק ביחס לתקופה שבה המנכ"ל עבד, וכן שבסיס החישוב יעמוד על שלוש משכורות כפי שנקבע במנגנון התגמול.
יו"רית ועד הנאמנים, .
בתשובת הקרן מדצמבר 2018 היא ציינה כי המנכ"ל ישיב שליש מהבונוס שקיבל.
ואולם, בעקבות הבהרות שביקש משרד מבקר המדינה, התברר כי הקרן העלתה באופן רטרואקטיבי את משכורתו של המנכ"ל , כך ששכר היסוד החודשי שלו עלה מכ- 32,000 ש"ח לכ- 38,500 ש"ח.
אי לכך, על פי חישוב של הקרן, גובה הבונוס בשווי שלוש משכורות עומד על כ- 116,000 .
ש"ח משרד מבקר המדינה מעיר לוועד הנאמנים כי גם בהתקבל חישוב על בסיס העלאה רטרואקטיבית של שכר היסוד של המנכ"ל, הרי שבניכוי התקופה שבה לא עבד (כארבעה חודשים) - גובה הבונוס אמור לעמוד על כ - 77,000 ש"ח21 .
דהיינו עליו להחזיר את ההפרש בגובה של 52,000 ש"ח22 .
הקרן מסרה למשרד מבקר המדינה בינואר 2019 כי המנכ"ל ישיב סכום זה במשכורות פברואר ומרץ2019.
יוצא אפוא שההחלטה על מתן הבונוס למנכ"ל הקרן היא החלטהשאינה תואמת סדרי מינהל תקין - החלטה שהתקבלה במחטף של יו"רית ועד הנאמנים, ד"ר אביטל הכט, שהעלתה לדיון והחלטה את נושא תשלום הבונוס בלי לכלול זאת בסדר היום של ועד הנאמנים וללא אישור כל הנאמנים, כנדרש בחוק הנאמנות.
התנהלות זו עולה עד כדי הפרת חובת נאמנותה של יו"רית ועד הנאמנים, לקרן ולמשתקמים.
ההטבה הכלכלית שניתנה למנכ"ל הקרן מקורה בכספי ציבור והיא אינה עולה בקנה אחד עם אמות המידה הנהוגות בשירות המדינה ועם החלטת ועד הנאמנים מפברואר 2018 .
משרד מבקר המדינה מעיר לנאמני הקרן כי מתן הבונוס החריג למנכ"ל נוגד את חובתם שלא לנהוג בבזבזנות ולשמור על הקופה הציבורית, לטובת מטרות ההקדש.
מתן ההטבות הכלכליות למנכ"ל הקרן, אשר אמור לשמש דוגמה ומופת בכל הנוגע לשמירה על עקרונות המינהל התקין ועל נורמות אתיות, ובפרט בכל הנוגע לשימוש בכספי ההקדש, סותר עקרונות אלו.
שימוש שלא כדין בכרטיס אשראי של הקרן .
כתב ההקדש קובע כי נדרשת חתימה של שני נאמנים על התחייבויות הקרן.
לפי הנחיות רשם ההקדשות מאוקטובר 2017 , בהקדש שבו יש יותר מנאמן אחד אין להשתמש בכרטיס אשראי - שכן נדרשת חתימה של שני נאמנים על כל הוצאה כספית.
ואולם במקרה שבו נדרש השימוש בכרטיס אשראי, יש לעשות .
21 67% (8/12) מ- 116,000 .
ש"ח 22 ( סכום הבונוס המקורי שקיבל 129,000 ש"ח) בניכוי הסכום שהיה אמור לקבל לפי החישוב החדש של הקרן ( 77,000 .
)ש"ח משרד העבודה, הרווחה והשירותים החברתיים | 1529 .
למשל, ההחלטה בדבר הוצאת הכרטיס תתקבל על ידי כל הנאמנים; סכום השימוש באשראי לא יהיה גדול מסכום השימוש בקופה הקטנה; כרטיס האשראי יכלול מגבלה על סך ההוצאה (כמו כרטיס נטען); וייפתח חשבון ייעודי שממנו יבוצע התשלום בכרטיס האשראי.
נמצא כי בספטמבר 2017 ,, כארבעה חודשים לאחר שנכנס לתפקידו החליט המנכ"ל להנפיק כרטיס אשראי לקרן בלי שקיבל את אישור נאמני הקרן כנדרש.
לפי טופס הבקשה לבנק, להנפקת כרטיס האשראי, המנכ"ל הוא היחיד המורשה להשתמש בכרטיס.
על טופס הבקשה לבנק חתמו המנכ"ל וסמנכ"לית הקרן; היות שמשמעות כרטיס האשראי היא יצירת התחייבות לקרן, הרי שהחתימה על הבקשה נוגדת את שנקבע בכתב ההקדש - שכן לצורך התחייבות של הקרן נדרשת חתימה של שני נאמנים.
מזכירת הקרן דאז הצהירה בחתימתה כי בקשת התאגיד להנפקת הכרטיס נחתמה בסמכות, וכי בעלי התפקידים שחתמו מורשים לחייב את החשבון באמצעות כרטיס חיוב.
הצהרתה זו מנוגדת לנקבע בכתב ההקדש.
עוד נמצא כי הקרן לא קבעה כללים לשימוש בכרטיס האשראי כנדרש בהנחיות רשם ההקדשות מאוקטובר 2017 , וממילא אינה פועלת בהתאם להנחיות הרשם.
בפרק הזמן אוקטובר 2017 - יוני2018 )(כתשעה חודשים הסתכמו ההוצאות בכרטיס האשראי בכ- 61,500 ש"ח.
בדיקת התשלומים באמצעות הכרטיס העלתה כי הם כללו תשלומים עבור ארוחות המנכ"ל בבתי קפה ובמסעדות ועבור לינה בבתי מלון.
מזכירת הקרן דאז, ששימשה במועד הביקורת היועצת המשפטית של הקרן, מסרה בתשובת הקרן למשרד מבקר המדינה מאוקטובר 2018 כי תקנון הקרן מסמיך את מורשי החתימה לחתום בשם הנאמנים על התקשרויות עד 50,000 ש"ח.
ומשלא נכלל בטבלת סמכויות החתימה שאושרה בתקנון סעיף ספציפי לעניין כרטיס אשראי, סברה שמורשי החתימה הם בעלי הסמכות לחתום על הנפקת כרטיס אשראי.
משרד מבקר המדינה מעיר למנכ"ל, לסמנכ"לית ולמזכירת הקרן דאז, המשמשת כיום היועצת המשפטית שלה, כי הנפקת כרטיס אשראי ללא אישור ועד הנאמנים חורגת מסמכותם ופגעה בחובת הנאמנות שיש להם כלפי הקרן.
משרד מבקר המדינה רואה בחומרה רבה את אישורה של היועצת המשפטית של הקרן לבקשת הקרן להנפקת כרטיס אשראי ואת הצהרתה לבנק, כי היא נחתמה בסמכות, בשונה מפני הדברים בפועל.
על ועדת הכספים של הקרן ועל נאמני הקרן לבחון את נחיצותו של כרטיס אשראי לקרן.
אם יתברר כי יש בו צורך, עליהם לקבוע נוהל שיסדיר את השימוש בו בהתאם להנחיות רשם ההקדשות.
עד קביעת נוהל מסודר על הקרן לבטל את כרטיס האשראי לאלתר.
הקרן מסרה בתשובתה מאוקטובר 2018 כי עד מועד פרסום הנחיות רשם ההקדשות האמורות באוקטובר 2017 לא הייתה מניעה להשתמש בכרטיס אשראי.
בתשובתה מפברואר 2019 מסרה הקרן כי היא הפנימה את הערות מבקר המדינה ופעלה לשינוי וחידוד נוהל הנפקה ושימוש בכרטיס אשראי .
הסכם העבודה עם מנכ"ל הקרן קובע כי הקרן תעמיד למנכ"ל רכב צמוד שישמש אותו לצורך עבודתו.
אם אדם עבר עבירת תנועה, עליו לשאת בקנס ובנקודות בגינה.